pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. มอบหมายให้ ปล.กห. เข้ารับฟังการแถลงวิสัยทัศน์โดย นรม. ในหัวข้อเรื่อง "IGNITE THAILAND : จุดพลัง รวมใจ ไทยต้องเป็นหนึ่ง"
วันพฤหัสบดีที่ 22 กุมภาพันธ์ 2567
นายสุทิน คลังแสง รมว.กห. มอบหมายให้ ปล.กห. เข้ารับฟังการแถลงวิสัยทัศน์โดย นรม. ในหัวข้อเรื่อง "IGNITE THAILAND : จุดพลัง รวมใจ ไทยต้องเป็นหนึ่ง"
วันนี้ (วันพฤหัสบดีที่ 22 ก.พ.2567) เวลา 09:00 น. ณ ตึกสันติไมตรี ทําเนียบรัฐบาล นายสุทิน คลังแสง รัฐมนตรีว่าการกระทรวงกลาโหม มอบหมายให้ พลเอก สนิธชนก สังขจันทร์ ปลัดกระทรวงกลาโหม เป็นผู้แทน
พร้อมด้วย พลเอก ธิติชัย เทียนทอง เสธนาธิการทหาร พลเอก กิตติศักดิ์ บุญพระธรรมชัย ประธานคณะที่ปรึกษากองทัพบก พลเรือเอก จิรพล ว่องวิทย์ ที่ปรึกษาพิเศษกองทัพเรือ พลอากาศเอก วิศรุต สุวรรณเนตร ผู้ช่วยผู้บัญชาการทหารอากาศ เข้าร่วมรับฟังการแถลงวิสัยทัศน์ "IGNITE THAILAND : จุดพลัง รวมใจ ไทยต้องเป็นหนึ่ง" โดยมี นายเศรษฐา ทวีสิน นายกรัฐมนตรี เป็นผู้แถลงวิสัยทัศน์ ซึ่งมีเนื้อหาที่สําคัญดังนี้
- เชิญชวนให้ร่วมกันจุดประกายอุตสาหกรรมการท่องเทึ่ยวของประเทศไทย โดยใช้จุดขาย “สยามเมืองยิ้ม (Thailand of Smiles“ ได้แก่ 1) ยกระดับทุกจังหวัดเป็นทั้งเมืองหลักและเมืองรองให้เป็นเมืองท่องเที่ยว ด้วยการเฟ้นหา Soft Power เพื่อหา “เสน่ห์” ของประเทศไทย อาทิ มวยไทย 2) ประเทศไทยจะไม่หลับไหล มีงานเทศกาล คอนเสิร์ต งานศิลปะ งานแสดงสินค้าในไทยตลอดปี 3) ผลักดันการท่องเที่ยวให้ประเทศไทยกลายเป็นศูนย์กลางด้วย Free Visa การเป็น Home Stay การสาธารณสุขโดยโปรโมทเข้ามาใช้บริการ อาทิ การแพทย์แผนไทย (นวดแผนไทย สปาแผนไทยสมุนไพร) 4) แก้ไขกฎระเบียบที่เป็นอุปสรรคต่อการท่องเที่ยว
- มีการส่งเสริมระบบสุขภาพของไทย “30 บาทรัษาทุกโรค” ยกระดับในเรื่องต่างๆ อาทิ การเป็นเมืองแห่งอาหารโลก (อาหารไทยอร่อยติดอันดับโลก) เกษตรกรรม (ส่งเสริมเกษตรกรไทย ด้วยการขยายแหล่งชลประทาน 40 ล้านไร่, บริหารจัดการน้ําท่วม-น้ําแล้ง, ดูแลการเพาะปลูก, การลดผลกระทบทางอากาศจากฝุ่น PM2.5) การสนันสนุนเพิ่มการผลิต “ปริมาณ”ด้วยอาหารและโภชนาการที่เลี้ยงคนทั้งโลก(ดั้งเดิม, อนาคต, ฮาลาล และเสริมวิตามิน) การใช้จุดแข็งทางภูมิศาสตร์ที่ตั้งของไทยในการเป็น HUB อาทิ ศูนย์กลางการบินของภูมิภาค, การขนส่ง การเชื่อมต่อท่าเรือน้ําลึกโดยโครงการ “LANDBRIDGE“ ที่จะเป็นโอกาสของคนไทย คืออํานาจต่อรองในเวทีโลก, การทํางานด้วย One-Stop Service, อุตสาหกรรมยานยนต์ไฟฟ้า โดยทําให้เกิดห่วงโซ่อุปทานในหลายๆ รายการที่เกี่ยวข้อง, เศรษฐกิจดิจิทัล, การเพิ่มศักยภาพในการแข่งขันของ Start-up (แก้ไขกฎกติกา และสนับสนุนการวิจัยและพัฒนา), ศูนย์กลางการเงิน (ตลาดหลักทรัพย์ของไทยมีศักยภาพ), ตั้งศูนย์ซื้อ-ขาย Carbon Credit ของภูมิภาคในไทย
รัฐบาลไทย-ข่าวทำเนียบรัฐบาล-กยศ. เผยลูกหนี้ทำสัญญาปรับหนี้แล้วกว่า 5,000 ราย ผู้ค้ำที่ลูกหนี้ทำสัญญาจะหลุดพ้นความรับผิด/ถอนการบังคับคดีผู้ค้ำทุกราย ยืนยันทุกคนได้รับสิทธิ์ตามกฎหมาย
วันพฤหัสบดีที่ 22 กุมภาพันธ์ 2567
22/02/2567
กยศ. เผยลูกหนี้ทําสัญญาปรับหนี้แล้วกว่า 5,000 ราย ผู้ค้ําที่ลูกหนี้ทําสัญญาจะหลุดพ้นความรับผิด/ถอนการบังคับคดีผู้ค้ําทุกราย ยืนยันทุกคนได้รับสิทธิ์ตามกฎหมาย
กยศ. เผยผู้กู้ยืมเข้าทําสัญญาปรับโครงสร้างหนี้แล้วกว่า 5,000 ราย โดยผู้ค้ําประกันจะหลุดพ้นความรับผิดทันทีหลังลูกหนี้ทําสัญญา พร้อมถอนการบังคับคดีผู้ค้ําประกันทุกรายที่ผู้กู้ยืมปรับโครงสร้างหนี้แล้ว ยืนยันทุกคนจะได้รับสิทธิ์ตามกฎหมาย
กองทุนเงินให้กู้ยืมเพื่อการศึกษา (กยศ.) เผยผู้กู้ยืมเข้าทําสัญญาปรับโครงสร้างหนี้แล้วกว่า 5,000 ราย โดยผู้ค้ําประกันจะหลุดพ้นความรับผิดทันทีหลังลูกหนี้ทําสัญญา พร้อมถอนการบังคับคดีผู้ค้ําประกันทุกรายที่ผู้กู้ยืมปรับโครงสร้างหนี้แล้ว ยืนยันทุกคนจะได้รับสิทธิ์ตามกฎหมาย ผู้กู้ยืมสามารถลงทะเบียนนัดหมายวันเข้าทําสัญญาล่วงหน้าทางเว็บไซต์ และจะทยอยทําสัญญาปรับโครงสร้างหนี้ให้กับผู้กู้ยืมจังหวัดต่างๆ ทั่วประเทศต่อไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “กองทุนฯได้เปิดให้ผู้กู้ยืมที่ลงทะเบียนนัดหมายเข้าทําสัญญาปรับโครงสร้างหนี้ ตั้งแต่วันที่ 15 กุมภาพันธ์ 2567 ที่ผ่านมา ขณะนี้มีผู้กู้ยืมเข้ามาทําสัญญาแล้วกว่า 5,000 ราย ซึ่งหลังทําสัญญาปรับโครงสร้างหนี้แล้วผู้ค้ําประกันจะหลุดพ้นจากความรับผิดทันที โดยกองทุนฯจะดําเนินการถอนการบังคับคดีผู้ค้ําประกันทุกรายที่ผู้กู้ยืมได้ทําสัญญาปรับโครงสร้างหนี้แล้ว ทั้งนี้ ผู้กู้ยืมที่มีสิทธิ์เข้าทําสัญญาปรับโครงสร้างหนี้ ได้แก่ลูกหนี้ที่อยู่ระหว่างการผ่อนชําระทุกกลุ่ม โดยกําหนดเงื่อนไขให้ผู้กู้ยืมผ่อนชําระเงินคืนกองทุนฯเป็นรายเดือนในอัตราเท่ากันทุกเดือน ผู้กู้ยืมต้องชําระภายในวันที่ 5 ของทุกเดือนให้เสร็จสิ้นภายใน 15 ปี และในการชําระเงินงวดสุดท้าย ผู้กู้ยืมต้องมีอายุไม่เกิน 65 ปีบริบูรณ์ เมื่อชําระหนี้งวดสุดท้ายเสร็จสิ้น กองทุนฯจะให้ส่วนลดเบี้ยปรับเดิมที่ตั้งพักไว้ทั้งหมด ทั้งนี้ การปรับโครงสร้างหนี้ดังกล่าว กองทุนฯรีบดําเนินการเพื่อช่วยเหลือผู้กู้ยืมทุกกลุ่มโดยเฉพาะกลุ่มที่ได้รับความเดือดร้อนจากการถูกดําเนินคดีหรือบังคับคดีให้ได้มีโอกาสผ่อนชําระหนี้ตามสัญญาใหม่ และเพื่อปลดภาระผู้ค้ําประกันทุกรายหลังจากที่มีการปรับโครงสร้างหนี้แล้ว
ทั้งนี้ ผู้กู้ยืมสามารถลงทะเบียนนัดหมายเข้าทําสัญญาปรับโครงสร้างหนี้ได้ ทางเว็บไซต์ www.studentloan.or.th โดยจะเปิดให้เข้ามาทําสัญญาทุกวันไม่เว้นวันหยุด เวลา 09.00 - 20.00 น. และสําหรับผู้กู้ยืมตามจังหวัดต่างๆ กองทุนฯจะทยอยดําเนินการและประกาศให้ทราบผ่านทางเว็บไซต์ กยศ. ต่อไป ซึ่งการปรับโครงสร้างหนี้ดังกล่าว คาดว่าจะส่งผลให้ผู้กู้หลายแสนคนสามารถกลับมาชําระหนี้ได้ตามปกติ ปลดภาระผู้ค้ําประกัน รวมถึงลดกระบวนการดําเนินคดี/บังคับคดี โดยจะมีเงินกลับเข้ามาที่กองทุนฯอย่างต่อเนื่อง และทําให้มีเงินหมุนเวียนเพื่อส่งต่อโอกาสทางการศึกษาให้แก่นักเรียน นักศึกษา รุ่นน้องต่อไป” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-ปลัดเกษตรฯ สานความร่วมมือทางเทคโนโลยีและนวัตกรรมเกษตรอัจฉริยะกับญี่ปุ่น พร้อมหารือการขยายตลาดส้มโอไทย-ส้มญี่ปุ่น
วันพฤหัสบดีที่ 22 กุมภาพันธ์ 2567
ปลัดเกษตรฯ สานความร่วมมือทางเทคโนโลยีและนวัตกรรมเกษตรอัจฉริยะกับญี่ปุ่น พร้อมหารือการขยายตลาดส้มโอไทย-ส้มญี่ปุ่น
ปลัดเกษตรฯ สานความร่วมมือทางเทคโนโลยีและนวัตกรรมเกษตรอัจฉริยะกับญี่ปุ่น พร้อมหารือการขยายตลาดส้มโอไทย-ส้มญี่ปุ่น
นายประยูร อินสกุล ปลัดกระทรวงเกษตรและสหกรณ์ หารือกับ นายฮากิวาระ ฮิเดคิ รองอธิบดีกรมการส่งออกและความร่วมมือระหว่างประเทศ กระทรวงเกษตร ป่าไม้ และประมงญี่ปุ่น โดยมีผู้แทนจากหน่วยงานสังกัดกระทรวงเกษตรและสหกรณ์ต่าง ๆ เข้าร่วม ณ ห้องประชุมกระทรวงเกษตรและสหกรณ์ ในการหารือในวันนี้มีวัตถุประสงค์เพื่อเสริมสร้างความร่วมมือด้านวิชาการและการค้าสินค้าเกษตรระหว่างกันให้มากยิ่งขึ้น รวมทั้งการส่งเสริมโครงการความร่วมมือด้านเกษตรอัจฉริยะ
ปลัดกระทรวงเกษตรและสหกรณ์ กล่าวว่า สําหรับความร่วมมือด้านวิชาการ ฝ่ายไทยได้ขอให้ฝ่ายญี่ปุ่นพิจารณาสนับสนุนการดําเนินโครงการความร่วมมือด้านการเสริมสร้างคุณภาพผลิตภัณฑ์นมและการตรวจสอบย้อนกลับ โครงการความร่วมมือด้านการเสริมสร้างประสิทธิภาพการผลิตผลิตภัณฑ์นมและการจัดการห่วงโซ่อุปทานด้วยเทคโนโลยี รวมทั้งความร่วมมือด้านการพัฒนาพันธุ์พืชและพันธุ์สัตว์ที่เป็นไปตามความต้องการของเกษตรกร นอกจากนี้ สําหรับความร่วมมือด้านการค้าสินค้าเกษตร ทั้งสองฝ่ายได้มีการแลกเปลี่ยนสถานะของการเปิดตลาดสินค้าเกษตรระหว่างกัน อาทิ ส้มโอสายพันธุ์ต่าง ๆ จากประเทศไทย โดยเห็นควรให้มีการหารือกันต่อไปในการประชุมคณะอนุกรรมการร่วมฯ และการประชุมคณะอนุกรรมการพิเศษร่วมฯ ที่เกี่ยวข้องกับการเกษตร ภายใต้กรอบความตกลงหุ้นส่วนเศรษฐกิจไทย-ญี่ปุ่น (Japan-Thailand Economic Partnership Agreement: JTEPA) ครั้งที่ 14 ซึ่งกระทรวงเกษตรและสหกรณ์จะเป็นเจ้าภาพจัดการประชุมดังกล่าวในปีนี้ พร้อมทั้งเชิญฝ่ายญี่ปุ่นเข้าร่วมการจัดงานมหกรรมพืชสวนโลก จังหวัดอุดรธานี พ.ศ.2569 ต่อไป
สําหรับการส่งออกสินค้าเกษตร ประเทศญี่ปุ่นเป็นตลาดส่งออกสินค้าเกษตรอันดับที่ 2 ของไทย โดยมีสัดส่วนการส่งออกไปญี่ปุ่นร้อยละ 10.07 ของมูลค่าการส่งออกสินค้าเกษตรไปโลก โดยในปี 2564 ไทยส่งออกไปญี่ปุ่นเป็นมูลค่า 146,717 ล้านบาท และในปี 2565 มีมูลค่าเพิ่มขึ้นเป็น 170,235 ล้านบาท ในส่วนของสินค้าที่ส่งออก 5 อันดับแรก ได้แก่ 1) ไก่ชนิดแกลลัสโดเมสติกัสปรุงแต่ง อาทิ แกงไก่ที่บรรจุกระป๋อง 2) ชิ้นเนื้อและเครื่องในที่บริโภคได้ของไก่ชนิดแกลลัสโดเมสติกัส แช่แข็ง 3) อาหารสุนัขหรือแมวสําหรับขายปลีก 4) ปลาทูน่า ปลาสคิปแจ็ค และปลาโบนิโต ปรุงแต่ง อาทิ ปลาทูน่ากระป๋อง และ 5) ยางธรรมชาติที่กําหนดไว้ในทางเทคนิค
รัฐบาลไทย-ข่าวทำเนียบรัฐบาล-รพ.เทพรัตนเวชชานุกูล เฉลิมพระเกียรติ 60 พรรษา ใช้เครือข่ายสุขภาพจิต อ.แม่แจ่ม ติดตามผู้ป่วยขาดนัดได้ครบ 100%
วันพฤหัสบดีที่ 22 กุมภาพันธ์ 2567
รพ.เทพรัตนเวชชานุกูล เฉลิมพระเกียรติ 60 พรรษา ใช้เครือข่ายสุขภาพจิต อ.แม่แจ่ม ติดตามผู้ป่วยขาดนัดได้ครบ 100%
องคมนตรี ติดตามการดําเนินงานของโรงพยาบาลเทพรัตนเวชชานุกูล เฉลิมพระเกียรติ 60 พรรษา อําเภอแม่แจ่ม จังหวัดเชียงใหม่ มีผลสําเร็จการใช้กลไกความร่วมมือของเครือข่ายสุขภาพจิตอําเภอ ติดตามผู้ป่วยขาดนัดมารับการรักษาได้ครบ 100%
วันนี้ (22 กุมภาพันธ์ 2567) พลอากาศเอก ชลิต พุกผาสุข องคมนตรี รองประธานกรรมการมูลนิธิเทพรัตนเวชชานุกูล ติดตามการดําเนินงานของโรงพยาบาลเทพรัตนเวชชานุกูล เฉลิมพระเกียรติ 60 พรรษา อําเภอแม่แจ่ม จังหวัดเชียงใหม่ ฟังผลการพัฒนางานสําคัญ ให้กําลังใจบุคลากรในการปฏิบัติงาน พร้อมมอบของเยี่ยมให้กับผู้ป่วยที่มารับบริการ โดยมี นายแพทย์ภาณุมาศ ญาณเวทย์สกุล รองปลัดกระทรวงสาธารณสุข นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายแพทย์จักร์ชัย ติตตะบุตร ผู้อํานวยการโรงพยาบาลเทพรัตนเวชชานุกูล เฉลิมพระเกียรติ 60 พรรษา ผู้บริหารระดับพื้นที่ และหน่วยงานที่เกี่ยวข้อง ร่วมคณะ
นายแพทย์ภาณุมาศ กล่าวว่า โรงพยาบาลเทพรัตนเวชชานุกูล เฉลิมพระเกียรติ 60 พรรษา หรือโรงพยาบาลแม่แจ่ม (เดิม) ได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชทรัพย์ส่วนพระองค์ ก่อสร้างอาคารผู้ป่วยใน ขนาด 60 เตียง จํานวน 2 หลัง โดยได้ทูลเกล้าฯ ถวายเป็นพระราชกุศล และพระราชทานนามว่า “โรงพยาบาลเทพรัตนเวชชานุกูล เฉลิมพระเกียรติ 60 พรรษา” พร้อมทั้งทรงโปรดเกล้าฯ ให้จัดตั้งมูลนิธิเทพรัตนเวชชานุกูลขึ้น เพื่อให้การสงเคราะห์ผู้ป่วยที่มีความเดือดร้อน จัดหาเครื่องมือทางการแพทย์ ระบบสนับสนุน ระบบ Smart hospital เพื่อเพิ่มประสิทธิภาพการให้บริการ ปัจจุบันให้บริการผู้ป่วยนอกเฉลี่ย 250 คนต่อวัน โรคที่พบมากในผู้ป่วยนอก ได้แก่ ติดเชื้อทางเดินหายใจส่วนบน โรคกระเพาะ และกล้ามเนื้ออักเสบ ส่วนผู้ป่วยใน ได้แก่ ภาวะผิดปกติของเกลือแร่และสารน้ํา ภาวะความดันโลหิตสูง และโรคปอดอุดกั้นแบบเรื้อรัง ตามลําดับ
นายแพทย์ภาณุมาศ กล่าวต่อว่า โรงพยาบาลเทพรัตนเวชชานุกูลฯ มีผลการดําเนินงานที่โดดเด่นในด้านสุขภาพจิต ยาเสพติด และสาธารณสุขพื้นที่เฉพาะ โดยมีผู้ป่วยจิตเวชเข้ารับการรักษา 1,390 ราย ในจํานวนนี้ มีผู้ป่วยขาดนัด 108 ราย แยกเป็น โรคซึมเศร้า 33 ราย โรคจิตเภทและโรคจิตประสาท 14 ราย และผู้ป่วยกลุ่มที่มีความเสี่ยงสูงที่จะก่อความรุนแรง (SMIV) จํานวน 38 ราย ได้ใช้กลไกความร่วมมือของเครือข่ายสุขภาพจิตอําเภอแม่แจ่ม ซึ่งประกอบด้วย เจ้าหน้าที่ รพ.สต.และ PCU ทุกแห่ง, อสม. แต่ละหมู่บ้าน, เจ้าหน้าที่โรงพยาบาลแต่ละหมู่บ้าน ออกเยี่ยมบ้านและโทรติดตามกรณีขาดนัด ทําให้สามารถติดตามผู้ป่วยเข้ารับการรักษาได้ทั้งหมด และยังจัดบริการบําบัด รักษา ฟื้นฟูผู้เสพฝิ่นและเฮโรอีน 859 คน โดยใช้ยาเมทาโดนระยะยาว มีการจัดตั้งชุมชนบําบัด (CBTx) ในหมู่บ้านยางหลวง อําเภอแม่แจ่ม และมินิธัญญารักษ์ แบบ Home ward หลังจากรักษาระยะเฉียบพลัน/กึ่งเฉียบพลัน (Acute/Subacute care) แล้ว จะทําการฟื้นฟูสมรรถภาพ (Intermediate care) ต่อเนื่องที่บ้าน เพื่อเน้นการมีส่วนร่วมของครอบครัว นอกจากนี้ ยังใช้ระบบตรวจสอบบุคคล Biometrics ในผู้ป่วยต่างด้าวและเขตรอยต่อ พร้อมคืนกลับข้อมูลยังพื้นที่ข้างเคียง
********************************************* 22 กุมภาพันธ์ 2567
รัฐบาลไทย-ข่าวทำเนียบรัฐบาล-‘พัชรวาท’ มอบ 4 นโยบาย กรมอุทยานฯ เน้นย้ำทุกภารกิจเพื่อประชาชน ลั่นต้องป้องกันการบุกรุกทำลายป่า ขีดเส้นวางระบบ E-national park ครบทุกอุทยานฯ ใน 2 ปี พร้อมจัดเก็บรายได้ต้องโปร่งใส
วันพฤหัสบดีที่ 22 กุมภาพันธ์ 2567
‘พัชรวาท’ มอบ 4 นโยบาย กรมอุทยานฯ เน้นย้ําทุกภารกิจเพื่อประชาชน ลั่นต้องป้องกันการบุกรุกทําลายป่า ขีดเส้นวางระบบ E-national park ครบทุกอุทยานฯ ใน 2 ปี พร้อมจัดเก็บรายได้ต้องโปร่งใส
‘พัชรวาท’ มอบ 4 นโยบาย กรมอุทยานฯ เน้นย้ําทุกภารกิจเพื่อประชาชน ลั่นต้องป้องกันการบุกรุกทําลายป่า ขีดเส้นวางระบบ E-national park ครบทุกอุทยานฯ ใน 2 ปี พร้อมจัดเก็บรายได้ต้องโปร่งใส
‘พัชรวาท’ มอบ 4 นโยบาย กรมอุทยานฯ เน้นย้ําทุกภารกิจเพื่อประชาชน ลั่นต้องป้องกันการบุกรุกทําลายป่า ขีดเส้นวางระบบ E-national park ครบทุกอุทยานฯ ใน 2 ปี พร้อมจัดเก็บรายได้ต้องโปร่งใส
วันที่อ22 กุมภาพันธ์ 2567 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ และคณะผู้บริหาร ทส. ตรวจเยี่ยมและมอบนโยบายแก่กรมอุทยานแห่งชาติ สัตว์ป่า และพันธุ์พืช โดยมีนายอรรถพล เจริญชันษา อธิบดีกรมอุทยานแห่งชาติฯ คณะผู้บริหารและเจ้าหน้าที่ ให้การต้อนรับ ณ กรมอุทยานแห่งชาติ สัตว์ป่า และพันธุ์พืช
รมว.ทส. ได้มอบนโยบายในการดําเนินงาน เพื่อประโยชน์ของประเทศ 4 ด้าน คือ 1) ด้านการแก้ไขปัญหาที่ดิน ให้เร่งรัดการจัดทําแผนผังแปลงที่ดินประชาชนในเขตป่าอนุรักษ์ให้แล้วเสร็จโดยเร็ว ภายใน 2 ปี 2) ด้านแก้ไขปัญหาสัตว์ป่า เช่น การแก้ไขปัญหาช้างป่าและลิง ที่ส่งผลกระทบและสร้างความสูญเสียต่อชีวิตและทรัพย์สินของประชาชน ให้ความสําคัญการเยียวยาผู้ได้รับผลกระทบจากสัตว์ป่า 3) ด้านการท่องเที่ยว ให้มีมาตรการเตรียมความพร้อมในการให้บริการนักท่องเที่ยว พัฒนา ระบบการซื้อบัตรผ่านเข้าใช้บริการ การจองที่พัก และบริการอื่น ๆ ของอุทยานแห่งชาติไว้ในระบบเดียวกัน อาจมีทั้งรูปแบบ Mobile application และทาง Website เพื่อให้ประชาชนและนักท่องเที่ยวเข้าถึงได้ง่าย โดยให้เร่งดําเนินการระบบ E-National Park หรือโครงการยกระดับการบริหารจัดการงานบริการประชาชนแบบครบวงจรของกรมอุทยานฯ ด้วยระบบเทคโนโลยีและเพิ่มประสิทธิภาพการรวบรวมและวิเคราะห์ข้อมูลให้แล้วเสร็จครบทุกอุทยานแห่งชาติ ภายใน 1-2 ปี นอกจากจะเป็นการอํานวยความสะดวก และนํามาซึ่งความโปร่งใส ยังเป็นการพัฒนาอุทยานให้ทัดเทียมกับอารยประเทศ เพื่อเป็นกรมตัวอย่างที่ก้าวไปข้างหน้าด้วยความทันสมัยตามทันโลกด้วยเทคโนโลยี และ 4) ด้านการป้องกันและควบคุมไฟป่า ปัญหาฝุ่น PM 2.5 ซึ่งส่งผลกระทบต่อสุขภาพของประชาชน ให้เฝ้าระวังควบคุมและดับไฟให้เร็ว ลดการเกิดไฟป่า ประชาสัมพันธ์เชิงรุกในรูปแบบ "เคาะประตูบ้าน" พร้อมเน้นย้ําความปลอดภัยและคํานึงถึงสุขภาพของเจ้าหน้าที่และอาสาสมัครไฟป่าทุกคนด้วย
ขณะเดียวกัน รมว.ทส. ยังได้เป็นประธานการประชุม VDO Conference ให้กําลังใจเจ้าหน้าที่ศูนย์สั่งการและติดตามสถานการณ์ไฟป่าและหมอกควัน (War Room) จํานวน 400 แห่ง ที่กระจายอยู่ทุกพื้นที่ป่าอนุรักษ์ภายใต้สํานักบริหารพื้นที่อนุรักษ์ (สบอ.) ทั่วประเทศ พร้อมทั้งเยี่ยมชมศูนย์ข่าวกรองอาชญากรรมสัตว์ป่า ศูนย์ควบคุมมาตรฐานการลาดตระเวนเชิงคุณภาพ และมอบรางวัลตราประทับที่ระลึกสุดท้ายในหนังสือเดินทางท่องเที่ยวอุทยานแห่งชาติ พร้อมบัตรเข้าอุทยานแห่งชาติฟรี 1 ปี และบ้านพักฟรี 2 ครั้ง ให้กับนักท่องเที่ยวที่สะสมตราประทับอุทยานแห่งชาติในหนังสือเดินทางท่องเที่ยวอุทยานแห่งชาติ (Passport to Thailand National parks) ครบ 156 แห่ง จํานวน 8 คน
รัฐบาลไทย-ข่าวทำเนียบรัฐบาล-ปลัดเกษตรฯ เข้าร่วมการประกาศวิสัยทัศน์ Thailand Vision “IGNITE THAILAND จุดพลัง รวมใจ ไทยต้องเป็นหนึ่ง” ในรัฐบาลเศรษฐา ทวีสิน พร้อมสนับสนุนการยกระดับการผลิตอุตสาหกรรมการเกษตร และสร
วันพฤหัสบดีที่ 22 กุมภาพันธ์ 2567
ปลัดเกษตรฯ เข้าร่วมการประกาศวิสัยทัศน์ Thailand Vision “IGNITE THAILAND จุดพลัง รวมใจ ไทยต้องเป็นหนึ่ง” ในรัฐบาลเศรษฐา ทวีสิน พร้อมสนับสนุนการยกระดับการผลิตอุตสาหกรรมการเกษตร และสร
ปลัดเกษตรฯ เข้าร่วมการประกาศวิสัยทัศน์ Thailand Vision “IGNITE THAILAND จุดพลัง รวมใจ ไทยต้องเป็นหนึ่ง” ในรัฐบาลเศรษฐา ทวีสิน พร้อมสนับสนุนการยกระดับการผลิตอุตสาหกรรมการเกษตร และสร้างความมั่นคงทางอาหารของโลก
นายประยูร อินสกุล ปลัดกระทรวงเกษตรและสหกรณ์ เข้าร่วมการประกาศวิสัยทัศน์ Thailand Vision “IGNITE THAILAND จุดพลัง รวมใจ ไทยต้องเป็นหนึ่ง” ยกระดับประเทศไทยสู่ศูนย์กลางเมืองแห่งอุตสาหกรรมระดับโลก ของนายเศรษฐา ทวีสิน นายกรัฐมนตรี ที่มุ่งเป้าพัฒนาประเทศไทยให้กลายเป็นศูนย์กลางเมืองแห่งอุตสาหกรรมระดับโลก ขับเคลื่อนเศรษฐกิจไทยสู่อนาคตที่ยั่งยืน ครอบคลุมทั้งการท่องเที่ยว การรักษาพยาบาลและสุขภาพ อาหาร การบิน การผลิตยานยนต์แห่งอนาคต เทคโนโลยี และการเงิน ณ ตึกสันติไมตรี ทําเนียบรัฐบาล
ทั้งนี้ ในส่วนของกระทรวงเกษตรและสหกรณ์ เกี่ยวข้องกับวิสัยทัศน์ที่ 3 ศูนย์กลางอาหาร (Agriculture & Food Hub) ที่รัฐบาลต้องการจะยกระดับการผลิตอุตสาหกรรมการเกษตร ทําให้ประเทศไทยอุดมสมบูรณ์ “ในน้ํามีปลา ในนามีข้าว ในกระเป๋าต้องมีเงิน” ดูแลความมั่นคงทางอาหารของโลก พร้อมเป็นครัวของโลกที่สามารถปรุงอาหารทุกประเภทส่งออกไปยังตลาดโลก โดยรัฐบาลจะเข้ามายกระดับเกษตรกรรม ส่งเสริมเกษตรกรไทยให้มีรายได้มากขึ้น 3 เท่าใน 4 ปีของรัฐบาลนี้ ดูแลทั้งดิน น้ํา พันธุ์พืช พันธุ์สัตว์ พันธุ์ปลา ให้อุดมสมบูรณ์ และแหล่งชลประทานจะต้องขยายให้ครอบคลุม 40 ล้านไร่ ดูแลการเพาะปลูก Precision Agriculture การเลี้ยงสัตว์ และดูแลปัญหาเรื่องฝุ่น PM 2.5 ไปพร้อม ๆ กัน สนับสนุนสินค้าเกษตรทั้งประเทศไปสู่ตลาดโลก ผลักดันให้ประเทศไทยเป็นปัจจัยทางด้านอาหารของโลก
นอกจากนี้ รัฐบาลยังต้องการจะพัฒนาอุตสาหกรรมอาหารแห่งอนาคต การวิจัยพัฒนาอาหารโปรตีนสูงจากพืช ตลอดจนการพัฒนาอาหารที่แปลกใหม่ ซึ่งคาดว่าจะเป็นกระแสของตลาดโลกในอนาคต อีกทั้งจะยกระดับคุณภาพอาหาร ทั้งอาหาร Halal อาหารสําหรับผู้ป่วย และอาหารชนิดพิเศษอื่น ๆ ตลอดจนรัฐบาลจะสนับสนุนผู้ประกอบการไทยให้ไปเปิดร้านอาหารในต่างประเทศมากขึ้น ทําให้ไทยกลายเป็นปัจจัย 4 ของโลกในด้านอาหารต่อไป
รัฐบาลไทย-ข่าวทำเนียบรัฐบาล-“รมช.อนุชา” หารือความร่วมมือด้านความมั่นคงทางอาหารกับประธานคณะกรรมการความมั่นคงอาหารโลก เผยไทยพร้อมร่วมมือ CFS เพื่อขจัดคนอดอยากหิวโหยอย่างยั่งยืน ภายในปี 2030
วันพฤหัสบดีที่ 22 กุมภาพันธ์ 2567
“รมช.อนุชา” หารือความร่วมมือด้านความมั่นคงทางอาหารกับประธานคณะกรรมการความมั่นคงอาหารโลก เผยไทยพร้อมร่วมมือ CFS เพื่อขจัดคนอดอยากหิวโหยอย่างยั่งยืน ภายในปี 2030
“รมช.อนุชา” หารือความร่วมมือด้านความมั่นคงทางอาหารกับประธานคณะกรรมการความมั่นคงอาหารโลก เผยไทยพร้อมร่วมมือ CFS เพื่อขจัดคนอดอยากหิวโหยอย่างยั่งยืน ภายในปี 2030
วันนี้ (22 กุมภาพันธ์ 2567) ณ กรุงโคลัมโบ สาธารณรัฐสังคมนิยมศรีลังกา นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้หารือความร่วมมือด้านความมั่นคงทางอาหารกับ H.E. Ms Nosipho JEZILE (โนซิโฟ เจซิลเล) ประธานคณะกรรมการความมั่นคงอาหารโลก (Committee on World Food Security: CFS)
นายอนุชา เปิดเผยว่า ประธาน CFS มีความกังวลว่า นับตั้งแต่ CFS ก่อตั้งขึ้นตั้งแต่ ค.ศ.1974 (พ.ศ.2517) ได้เป็นกลไกสําคัญภายใต้สหประชาชาติ ได้มีการจัดทําข้อเสนอแนะเชิงนโยบาย และคําแนะนําในหัวข้อความมั่นคงด้านอาหารและโภชนาการ ในระดับโลก (Global policies, recommendations and guidance) แต่ยังไม่ประสบความสําเร็จ หากดูจากจํานวนคนอดอยากหิวโหยที่เพิ่มขึ้น เป็นเรื่องท้าทายในการบรรลุเป้าหมายการพัฒนาที่ยั่งยืนให้ได้ภายในปี ค.ศ. 2030 จึงขอให้ประเทศสมาชิกรวมถึงประเทศไทยสนับสนุนแนวทางและคําแนะนําของ CFS นําไปปฏิบัติ และ CFS ยินดีให้ความร่วมมือและช่วยเหลือและให้คําแนะนําแก่ประเทศไทยต่อไป
นอกจากนี้ นายอนุชา ได้ชื่นชมความพยายามของ CFS ที่มุ่งมั่นทํางานเพื่อมนุษยชาติให้มีความมั่นคงทางอาหาร มีโภชนาการที่ดี และแก้ปัญหาความเหลื่อมล้ํา โดยไทยขอสนับสนุนพร้อมทํางานร่วมกับ CFS อย่างต่อเนื่อง และเป็นโอกาสดีที่ตอนนี้ ผู้แทนถาวรไทยประจํา FAO ทําหน้าที่ใน CFS Bureau member (คณะกรรมการบริหารของ CFS) ร่วมกับจีน อินเดีย และอินโดนีเซีย ซึ่งสามารถช่วยสนับสนุน CFS ได้เต็มที่ และเชื่อมั่นอย่างยิ่งว่าไทยสามารถปรับใช้ข้อเสนอแนะและแนวปฏิบัติของ CFS ได้ ให้สอดคล้องกับบริบทของประเทศ และพร้อมแลกเปลี่ยนประสบการณ์ร่วมกันต่อไป
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ ลงพื้นที่ร้อยเอ็ดตรวจราชการพร้อมมอบนโยบายให้เจ้าหน้าที่ตรวจกำกับดูแลสถานประกอบการให้เป็นไปตามกฎหมาย เน้นย้ำตรวจกำกับโรงงานผ่านระบบ i-Auditor
วันพฤหัสบดีที่ 22 กุมภาพันธ์ 2567
22/02/2567
​ผู้ตรวจราชการฯ เอกนิติ ลงพื้นที่ร้อยเอ็ดตรวจราชการพร้อมมอบนโยบายให้เจ้าหน้าที่ตรวจกํากับดูแลสถานประกอบการให้เป็นไปตามกฎหมาย เน้นย้ําตรวจกํากับโรงงานผ่านระบบ i-Auditor
​ผู้ตรวจราชการฯ เอกนิติ ลงพื้นที่ร้อยเอ็ดตรวจราชการพร้อมมอบนโยบายให้เจ้าหน้าที่ตรวจกํากับดูแลสถานประกอบการให้เป็นไปตามกฎหมาย เน้นย้ําตรวจกํากับโรงงานผ่านระบบ i-Auditor
วันที่ 21 กุมภาพันธ์ 2567 เวลา 09.30 น. นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการกรณีปกติ สํานักงานอุตสาหกรรมจังหวัดร้อยเอ็ด โดยมีนางสาวรัชฎา เมธาวีกุลชัย อุตสาหกรรมจังหวัดร้อยเอ็ด และเจ้าหน้าที่เข้าร่วมรับการตรวจราชการและรายงานตามประเด็นการตรวจราชการ พร้อมนี้ ผู้ตรวจราชการฯ เอกนิติ ได้มอบนโยบายให้เจ้าหน้าที่ดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม.รวมทั้งต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor)โรงงานค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุดการรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญพร้อมเชิญชวนสมัครเข้าร่วมโครงการ ในส่วนของโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ เอกนิติ ได้ตรวจเยี่ยมบ้านพักเจ้าหน้าที่และได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้านเพื่อผู้ประกอบการ ประชาชนและกระทรวงอุตสาหกรรม
รัฐบาลไทย-ข่าวทำเนียบรัฐบาล-ผบ.ทสส.สาธารณรัฐสิงคโปร์ (สิงคโปร์) เข้าเยี่ยมคำนับ รมว.กห. ในโอกาสเดินทางเยือนไทยอย่างเป็นทางการในฐานะแขกของกองบัญชาการกองทัพไทย
วันพฤหัสบดีที่ 22 กุมภาพันธ์ 2567
ผบ.ทสส.สาธารณรัฐสิงคโปร์ (สิงคโปร์) เข้าเยี่ยมคํานับ รมว.กห. ในโอกาสเดินทางเยือนไทยอย่างเป็นทางการในฐานะแขกของกองบัญชาการกองทัพไทย
โดย ผบ.ทสส.สิงคโปร์ขอบคุณ รมว.กห. และคณะ ที่ได้เดินทางร่วมงาน Singapore Airshow 2024 ณ สิงคโปร์ รวมทั้งแสดงความชื่นชมความสัมพันธ์อันใกล้ชิดและความร่วมมืออันดีระหว่างกองทัพของทั้งสองประเทศ
ซึ่งกองทัพไทยมีส่วนสําคัญอย่างยิ่งในการสนับสนุนการฝึกของกองทัพสิงคโปร์ ทั้งนี้ กองทัพสิงคโปร์ยินดีเป็นอย่างยิ่งที่จะสนับสนุนการพัฒนาความร่วมมือระหว่างกันให้มากยิ่งขึ้น โดยทาง ผบ.ทสส.สิงคโปร์ จะหารือกับ ผบ.ทสส. ต่อไป
ในโอกาสนี้ รมว.กห. ได้ชื่นชมความสัมพันธ์และความร่วมมือของกองทัพไทยและกองทัพสิงคโปร์ รวมทั้ง ยินดีสนับสนุนความร่วมมือระหว่างกองทัพของทั้งสองประเทศ ทั้งในด้านการแลกเปลี่ยนที่นั่งฝึกศึกษา การฝึกร่วม/ผสม และการพัฒนาอุตสาหกรรมป้องกันประเทศ (22 ก.พ.67)
รัฐบาลไทย-ข่าวทำเนียบรัฐบาล-กรมเจ้าท่า หารือร่วมภาครัฐ และภาคเอกชน กรณี ประชาชนได้รับความเดือดร้อนจากการจุดพลุบริเวณกลางแม่น้ำเจ้าพระยา
วันพฤหัสบดีที่ 22 กุมภาพันธ์ 2567
กรมเจ้าท่า หารือร่วมภาครัฐ และภาคเอกชน กรณี ประชาชนได้รับความเดือดร้อนจากการจุดพลุบริเวณกลางแม่น้ําเจ้าพระยา
...
วันที่ 22 กุมภาพันธ์ 2567 นายพิทักษ์ วัฒนพงศ์พิศาล ผู้อํานวยการสํานักความปอลอดภัยและสิ่งแวดล้อมทางน้ํา เป็นประธานฯ ประชุมหารือร่วมกรุงเทพมหานคร, ผู้แทนสํานักงานเขตฯ, ผู้แทนสถานีตํารวจนครบาล, ผู้แทนกองบังคับการตํารวจน้ํา, ผู้ประกอบการโรงแรม ศูนย์การค้าริมแม่น้ําเจ้าพระยา กรณี ประชาชนได้รับความเดือดร้อนจากการจุดพลุบริเวณกลางแม่น้ําเจ้าพระยา ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า
ด้วยกรมเจ้าท่า ได้รับเรื่องร้องเรียนการจุดพลุกลางแม่น้ําเจ้าพระยา โดยผู้ร้อง แจ้งว่ามีการจุดพลุเสียงดัง และมีกลุ่มควันจากการจุดพลุเป็นจํานวนมากส่งผลทําให้ได้รับความเดือดร้อน กรมเจ้าท่า โดยสํานักความปลอดภัยและสิ่งแวดล้อมทางน้ํา กลุ่มตรวจการเดินเรือ ได้มีการจัดประชุมหารือในกรณีดังกล่าว พร้อมมีการทําความเข้าใจร่วมกับผู้ประกอบการภาคเอกชน ผู้ประกอบการโรงแรม ศูนย์การค้า และอื่นๆที่เกี่ยวข้อง ที่อยู่บริเวณริมน้ําเจ้าพระยา ให้ทราบถึงขั้นตอนการอนุญาตการจุดพลุในแม่น้ําเจ้าพระยา กรมเจ้าท่า ได้มีข้อกฎหมายและมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ต้องระวางโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ
ทั้งนี้ ก่อนการจุดพลุผู้ประกอบการต้องดําเนินการตามคําแนะนํา และการปฏิบัติเพื่อประกอบใบอนุญาตการจุดและปล่อย หรือกระทําการอย่างใด เพื่อให้บั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ต้องมีการประชาสัมพันธ์ให้ประชาชนที่อาศัยในพื้นที่ที่มีการจุดพลุหรือดอกไม้ไฟ หรือพื้นที่ใกล้เคียงให้ทราบทันที เมื่อมีการจุดพลุหรือดอกไม้ไฟ พร้อมกันนี้ให้ตรวจสอบพื้นที่ที่มีการจุดพลุหรือดอกไม้ไฟ หรือพื้นที่ใกล้เคียง ในช่วงวันเวลาดังกล่าว หากมีขบวนเสด็จพระราชดําเนินของพระบาทสมเด็จพระเจ้าอยู่หัว สมเด็จพระบรมราชินี หรือพระบรมวงศานุวงศ์ขอให้งดการจุดพลุหรือดอกไม้ไฟ และให้มีมาตรการการป้องกัน และรักษาความปลอดภัย หรือแผนเผชิญเหตุที่อาจจะเกิดขึ้นจากการจุดพลุหรือดอกไม้ไฟ ให้ชัดเจน การปล่อยหรือจุดพลุหรือดอกไม้ไฟกลางแม่น้ําเจ้าพระยาต้องแจ้งให้กรมเจ้าท่าทราบล่วงหน้า เพื่อทําการตรวจสอบความมั่นคงแข็งแรงของตัวเรือ คนประจําเรือ อุปกรณ์ประจําเรือ และอุปกรณ์ดับเพลิงของเรือ ที่จะใช้ในการปล่อยหรือจุดดอกไม้ไฟ รวมถึงการจัดเจ้าหน้าที่อํานวยการจราจรทางน้ําในขณะปล่อยหรือจุดดอกไม้ไฟด้วย และในระหว่างเวลาตั้งแต่ 22.00 น. ถึงเวลา 06.00 น. การปล่อยหรือจุดดอกไม้ไฟ ต้องได้รับอนุญาตจากกรมเจ้าท่า ตามมาตรา 325 ออกตามความในพระราชบัญญัติการเดินเรือในน่านน้ําไทย พระพุทธศักราช 2456 เท่านั้น เพื่อป้องกันความเดือดร้อนแก่ประชาชน และผู้อาศัยบริเวณริมแม่น้ําเจ้าพระยา และหากท่านใดพบเห็นเหตุการณ์ความไม่ปลอดภัยทางน้ํา แจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงมีพระราชปณิธานที่จะสืบสาน รักษา และต่อยอด เพื่อให้การดำเนินโครงการพัฒนาสระบ่อดินขาว ซึ่งเป็นโครงการที่มุ่งเน้นในการพัฒนาคุณภาพชีวิตอย่างยั่งยืนในชุมชน
วันพฤหัสบดีที่ 22 กุมภาพันธ์ 2567
พระบาทสมเด็จพระเจ้าอยู่หัว ทรงมีพระราชปณิธานที่จะสืบสาน รักษา และต่อยอด เพื่อให้การดําเนินโครงการพัฒนาสระบ่อดินขาว ซึ่งเป็นโครงการที่มุ่งเน้นในการพัฒนาคุณภาพชีวิตอย่างยั่งยืนในชุมชน
สระบ่อดินขาวเป็นแหล่งน้ําที่พระราชทานแก่ราษฎรในพื้นที่ตําบลพรหมนิมิต อําเภอตาคลี จังหวัดนครสวรรค์ เพื่อการบริโภคอุปโภคและพื้นที่ทําการเกษตร ซึ่งแต่เดิมเมื่อปี ๒๔๕๘
บริษัท ปูนซิเมนต์ไทย จํากัด ได้ดําเนินการขุดดินขาวซึ่งเป็นวัตถุดิบสําคัญในการผลิตปูนซีเมนต์ ที่ตําบลพรหมนิมิต และต่อมาเมื่อไม่ได้ขุดดินขาวแล้ว พื้นที่บริเวณนี้จึงเป็นแอ่งกักเก็บน้ําขนาดใหญ่ ความจุ ๑๖๐,๐๐๐ ลูกบาศก์เมตร มีพื้นที่รอบบ่อ ๑.๓๒๐ กิโลเมตร พื้นที่บ่อรวมประมาณ ๒๓ ไร่เศษ และพื้นที่ราบจํานวนประมาณ ๗๖๖ ไร่ สํานักงานทรัพย์สินพระมหากษัตริย์ จึงได้ดําเนินการให้ประชาชนทั่วไปเช่าที่ดินเพื่อทําการเกษตร และเพื่อการอยู่อาศัย
พระบาทสมเด็จพระเจ้าอยู่หัว ทรงมีพระราชปณิธานที่จะสืบสาน รักษา และต่อยอด เพื่อให้การดําเนินโครงการพัฒนาสระบ่อดินขาว ซึ่งเป็นโครงการที่มุ่งเน้นในการพัฒนาคุณภาพชีวิตอย่างยั่งยืนในชุมชน สามารถพึ่งพาตนเองได้ เกิดการบริหารจัดการทรัพยากรธรรมชาติอย่างเป็นระบบ และประชาชนมีน้ําในการอุปโภคบริโภค และทําการเกษตรอย่างมั่นคง โดยน้อมนําปรัชญาของเศรษฐกิจพอเพียง ทําเกษตรทฤษฎีใหม่ตามแนวพระราชดําริ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อพัฒนาคุณภาพชีวิตของประชาชนในพื้นที่ และพัฒนาสระบ่อดินขาวให้เป็นพื้นที่รองรับการกักเก็บน้ําในฤดูฝน สํารองน้ําไว้ใช้ในฤดูแล้ง และบรรเทาปัญหาน้ําท่วมน้ําแล้งอย่างยั่งยืนต่อไป
ข้อมูลจากสํานักงานทรัพย์สินพระมหากษัตริย์
รัฐบาลไทย-ข่าวทำเนียบรัฐบาล-ครม. เคาะ!ขยายเวลา VISA FREE คาซัคสถาน ต่อ 6 เดือน หลังยอด นทท. กำลังซื้อสูงพุ่ง
วันพฤหัสบดีที่ 22 กุมภาพันธ์ 2567
ครม. เคาะ!ขยายเวลา VISA FREE คาซัคสถาน ต่อ 6 เดือน หลังยอด นทท. กําลังซื้อสูงพุ่ง
.....
ครม. เคาะ!ขยายเวลา VISA FREE คาซัคสถาน ต่อ 6 เดือน หลังยอด นทท. กําลังซื้อสูงพุ่ง
.
ที่ประชุม ครม. (วันที่ 20 ก.พ. 67) มีมติอนุมัติขยายระยะเวลาการยกเว้นการตรวจลงตรา เพื่อการท่องเที่ยวให้แก่ผู้ถือหนังสือเดินทางสัญชาติคาซัคสถาน ออกไปถึงวันที่ 31 ส.ค. 2567 เนื่องจากเป็นกลุ่มนักท่องเที่ยวที่มีกําลังซื้อสูง ซึ่งช่วยส่งเสริมการท่องเที่ยวของไทย
.
ข้อมูลสถิติ “จํานวนนักท่องเที่ยวคาซัคสถานที่เดินทางมาประเทศไทย”
- ระหว่างวันที่ 25 ก.ย. 66 - 10 ม.ค. 67 มี นทท. จํานวน 68,824 คน
- ในปี 2566 มี นทท. จํานวน 172,282 คน ซึ่งเป็นจํานวนสูงสุดที่เคยเดินทางเข้าประเทศไทย (ค่าใช้จ่ายเฉลี่ยต่อครั้งประมาณ 75,080 บาท/คน/ครั้ง)
.
ทั้งนี้ ได้มอบหมายหน่วยงานความมั่นคงที่เกี่ยวข้องกํากับติดตาม และประเมินผลกระทบจากการออกประกาศ มท. ฉบับนี้ภายหลังครบระยะเวลา 6 เดือน ที่ประกาศไว้ ทั้งนี้ หากมีผลกระทบต่อความมั่นคงและผลประโยชน์แห่งชาติ ให้หน่วยงานความมั่นคงที่เกี่ยวข้องเสนอ ครม. พิจารณายกเลิกประกาศ มท. ดังกล่าวต่อไปได้
.
อ่านเพิ่มเติม คลิก https://www.thaigov.go.th/news/contents/details/79196
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ เผยยังไม่รับรายงาน กรณี “พล.ต.อ. สุรเชษฐ์” เกี่ยวข้องเว็บพนัน ย้ำ ทุกอย่างเป็นไปตามกฎหมาย ระบุ เป็นเรื่องที่น่าอับอาย ถ้า จทน.รัฐ เข้าไปเกี่ยวข้อง
วันพฤหัสบดีที่ 22 กุมภาพันธ์ 2567
22/02/2567
​นายกฯ เผยยังไม่รับรายงาน กรณี “พล.ต.อ. สุรเชษฐ์” เกี่ยวข้องเว็บพนัน ย้ํา ทุกอย่างเป็นไปตามกฎหมาย ระบุ เป็นเรื่องที่น่าอับอาย ถ้า จทน.รัฐ เข้าไปเกี่ยวข้อง
​นายกฯ เผยยังไม่รับรายงาน กรณี “พล.ต.อ. สุรเชษฐ์” เกี่ยวข้องเว็บพนัน ย้ํา ทุกอย่างเป็นไปตามกฎหมาย ระบุ เป็นเรื่องที่น่าอับอาย ถ้า จทน.รัฐ เข้าไปเกี่ยวข้อง
วันนี้ (22 กุมภาพันธ์ 2567) เวลา 11.00 น. ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ  นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงกรณีที่ พลตํารวจเอกสุรเชษฐ์ หักพาล รองผู้บัญชาการตํารวจแห่งชาติ (ผบ.ตร.) ถูกแจ้งข้อกล่าวหาถึง 2 คดี เชื่อมโยงเว็บพนันออนไลน์ ว่า ยังไม่ได้รับรายงาน และยังไม่ได้มีการพูดคุยกันเรื่องนี้ แต่ได้ทราบจากสื่อแล้วก็เป็นห่วงอยู่เหมือนกัน เพราะเป็นเจ้าหน้าที่รัฐแล้วถูกกล่าวโทษในเรื่องนี้จึงเป็นเรื่องที่จะต้องพิสูจน์ทราบให้ชัดเจน เพราะจะกระทบกับขวัญและกําลังใจของพี่น้องประชาชน
นายกฯ กล่าวว่า เรื่องของการพนันออนไลน์เป็นเรื่องที่ผิดอยู่แล้ว หากมีเจ้าหน้าที่เข้ามาเกี่ยวข้อง ก็ต้องทําให้ชัดเจน แต่อย่างไรก็ตาม ต้องให้เกียรติเพราะตอนนี้ยังถือว่าพลตํารวจเอก สุรเชษฐ์ เป็นผู้บริสุทธิ์อยู่ ก็ต้องให้มาชี้แจง
ผู้สื่อข่าวถามว่า มีรายงานว่าเป็นแผนสกัดการนั่งเก้าอี้ ผบ.ตร. ของพลตํารวจเอก สุรเชษฐ์ ในอนาคตหรือไม่ นายกฯ กล่าวว่า ไม่ทราบแผน ไม่ทราบเรื่องอะไรทั้งสิ้น ตนเองมีหน้าที่ดูแลให้การกระทําถูกต้องตามกฎหมาย และขอย้ําว่าเรื่องการพนันออนไลน์เป็นเรื่องที่ไม่ถูกต้องตามกฎหมาย และยิ่งมีเจ้าหน้าที่รัฐเข้าไปเกี่ยวข้องด้วยก็ถือเป็นเรื่องที่น่าอับอาย แต่เหนือสิ่งอื่นใดต้องให้โอกาสบุคคลที่ถูกกล่าว มาพิสูจน์ตัวเองด้วย
ผู้สื่อถามย้ําว่า การที่พลตํารวจเอก สุรเชษฐ์ ถูกกล่าวหาแล้วหากปล่อยให้ปฏิบัติหน้าที่จะมีผลอะไรต่อคดีหรือไม่นายกฯ กล่าวว่า เป็นไปตามกฎหมาย หากมีหลักฐานที่ชัดเจนก็จะต้องเป็นคําสั่งของผู้บัญชาการตํารวจแห่งชาติในการที่จะสั่งหยุดปฏิบัติหน้าที่
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดวันที่ 1 มีนาคม 2567 นี้ ที่จังหวัดสงขลา
วันพฤหัสบดีที่ 22 กุมภาพันธ์ 2567
22/02/2567
สํานักงานสลากกินแบ่งรัฐบาลพร้อมออกสลากสัญจร งวดวันที่ 1 มีนาคม 2567 นี้ ที่จังหวัดสงขลา
ในการออกรางวัลงวดวันที่ 1 มี.ค.2567 สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดสงขลา อ.เมืองสงขลา จ.สงขลา เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดวันที่ 1 มีนาคม 2567 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดสงขลา อําเภอเมืองสงขลา จังหวัดสงขลา เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น ผ่านทางสังคมออนไลน์ และการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดสงขลา ให้เกียรติเป็นประธานกรรมการออกรางวัล รวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล โดยจะเชิญข้าราชการหรือบุคลากรของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย สําหรับประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนหรือบัตรที่ทางราชการออกให้แสดงในวันดังกล่าวด้วย นอกจากนี้ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์อมรินทร์ ทีวี ตั้งแต่เวลา 13.50 น. เป็นต้นไป
- สถานีโทรทัศน์ไทยรัฐทีวี ตั้งแต่เวลา 14.00 น. เป็นต้นไป
- LINE TODAYตั้งแต่เวลา 14.30 น. เป็นต้นไป
- เว็บไซต์สํานักงานสลากกินแบ่งรัฐบาล www.glo.or.thตั้งแต่เวลา 14.30 น. เป็นต้นไป
- แอปพลิเคชันของสํานักงานสลากกินแบ่งรัฐบาล “GLO Lottery official” ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
ผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมการช่วยเหลือสังคม (CSR) ในวันที่ 29 กุมภาพันธ์ 2567 โดยจัดกิจกรรมจัดเลี้ยงอาหารกลางวันและมอบของใช้ที่จําเป็นให้แก่เด็กๆ ที่อยู่ในการดูแลของสถานสงเคราะห์เด็กบ้านสงขลา ตําบลพะวง อําเภอเมืองสงขลา สํานักงานสลากกินแบ่งรัฐบาลจึงขอเชิญประชาชนชาวจังหวัดสงขลาและจังหวัดใกล้เคียง ร่วมชมการออกรางวัลสลากสัญจรครั้งนี้ได้ในวันที่ 1 มีนาคม 2567 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ ลงพื้นที่มหาสารคามตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
วันพฤหัสบดีที่ 22 กุมภาพันธ์ 2567
22/02/2567
​ผู้ตรวจราชการฯ เอกนิติ ลงพื้นที่มหาสารคามตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
​ผู้ตรวจราชการฯ เอกนิติ ลงพื้นที่มหาสารคามตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” ใน 4 มิติ เร่งสร้างและพัฒนาเครือข่ายอุตสาหกรรมรักษ์สิ่งแวดล้อมเพื่อให้เกิดความยั่งยืนในการพัฒนาอุตสาหกรรม
วันที่ 20 กุมภาพันธ์ 2567 เวลา 13.30 น. นายเอกนิติ รมยานนท์ ผู้ตรวจราชการกระทรวงอุตสาหกรรม ลงพื้นที่มหาสารคามตรวจราชการกรณีปกติ โดยมีนายศิวะ โพธิตาปนะ อุตสาหกรรมจังหวัดมหาสารคาม และเจ้าหน้าที่เข้ารับการตรวจและได้รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวง โดยผู้ตรวจราชการฯ เอกนิติ ได้มอบนโยบายให้เจ้าหน้าที่ดําเนินงานตามนโยบาย MIND ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม. รวมทั้งต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญพร้อมเชิญชวนสมัครเข้าร่วมโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง นอกจากนี้ ผู้ตรวจราชการฯ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
รัฐบาลไทย-ข่าวทำเนียบรัฐบาล-FTA เพิ่มแต้มต่อ ดันไทยส่งออกสินค้าเกษตร อันดับ 1 ในอาเซียน และอันดับ 7 ของโลก
วันพฤหัสบดีที่ 22 กุมภาพันธ์ 2567
FTA เพิ่มแต้มต่อ ดันไทยส่งออกสินค้าเกษตร อันดับ 1 ในอาเซียน และอันดับ 7 ของโลก
.....
FTA เพิ่มแต้มต่อ ดันไทยส่งออกสินค้าเกษตร อันดับ 1 ในอาเซียน และอันดับ 7 ของโลก
.
รัฐบาลหน้าผลักดันความร่วมมือ FTA เพื่อดึงดูดการค้า การลงทุนจากต่างชาติ และผลักดันให้เกิดการขยายตลาดสินค้าเกษตรไทยในต่างประเทศ สร้างแต้มต่อทางการแข่งขันให้ไทยในตลาดโลก ซึ่งขณะนี้ จากตัวเลขทางสถิติ ไทยเป็นผู้ส่งออกสินค้าเกษตรของไทยอันดับ 1 ของอาเซียน และเป็นอันดับ 7 ของโลก และส่งออกสินค้าเกษตรแปรรูปเป็นอันดับ 3 ของอาเซียน และเป็นอันดับที่ 11 ของโลก
.
ข้อมูลจากกระทรวงพาณิชย์ ระบุถึงการส่งออกสินค้าเกษตรและเกษตรแปรรูปของไทยไปยังกลุ่มประเทศคู่ค้า FTA พบว่า ในปี 2566 ขยายตัว 4% ที่มูลค่า 19,563 ล้านดอลลาร์สหรัฐ คิดเป็น 73% ของการส่งออกทั้งหมด ส่วนสินค้าเกษตรแปรรูป มีมูลค่า 15,074 ล้านดอลลาร์สหรัฐ ขยายตัว 2% ครองสัดส่วน 67.3% ของการส่งออกสินค้าเกษตรแปรรูปทั้งหมด ซึ่งตลาดคู่ค้า FTA ที่ขยายตัวสูง ได้แก่ จีน ซึ่งขยายตัว 11% ตามมาด้วยตลาดอาเซียนที่ขยายตัว 5%
.
สินค้าที่ขยายตัวได้ดี อันดับ 1 ได้แก่ ข้าว ซึ่งพบว่า ขยายตัวมากถึง 92% อันดับถัดไป คือ กาแฟ ขยายตัวที่ 43% และผลไม้สด แช่เย็นแช่แข็ง และแห้ง ที่ขยายตัว 23%
.
ขณะเดียวกัน รัฐบาลยังได้สนับสนุนนโยบายต่าง ๆ ทั้งนํานวัตกรรมและการวางแผนการตลาดมาใช้เสริม เพื่อเพิ่มรายได้เกษตรกร รวมถึงเร่งต่อยอดการใช้ประโยชน์จาก FTA ให้เต็มศักยภาพด้วย
.
อ่านเพิ่มเติม คลิกhttps://www.thaigov.go.th/news/contents/details/79101
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ สั่งการเพิ่มความเชื่อมั่น “เมืองไทยปลอดภัย” ด้วยมาตรการให้คุ้มครองช่วยเหลือและเยียวยานักท่องเที่ยวต่างชาติ เพื่อสร้างภาพลักษณ์ไทย แหล่งท่องเที่ยวคุณภาพและปลอดภัยระดับโลก
วันพฤหัสบดีที่ 22 กุมภาพันธ์ 2567
22/02/2567
นายกฯ สั่งการเพิ่มความเชื่อมั่น “เมืองไทยปลอดภัย” ด้วยมาตรการให้คุ้มครองช่วยเหลือและเยียวยานักท่องเที่ยวต่างชาติ เพื่อสร้างภาพลักษณ์ไทย แหล่งท่องเที่ยวคุณภาพและปลอดภัยระดับโลก
นายกฯ สั่งการเพิ่มความเชื่อมั่น “เมืองไทยปลอดภัย” ด้วยมาตรการให้คุ้มครองช่วยเหลือและเยียวยานักท่องเที่ยวต่างชาติ เพื่อสร้างภาพลักษณ์ไทย แหล่งท่องเที่ยวคุณภาพและปลอดภัยระดับโลก
วันนี้ (22 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการให้ความสําคัญ นอกจากสนับสนุนการดึงดูดนักท่องเที่ยว ต้องเพิ่มการกํากับดูแลความปลอดภัยของนักท่องเที่ยว และเร่งยกระดับมาตรฐานการบริการจัดการ “เมืองไทยปลอดภัย” ผ่านโครงการ “ช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต” มุ่งสร้างภาพลักษณ์ไทยให้เป็นแหล่งท่องเที่ยวที่มีคุณภาพและปลอดภัยในสายตานักท่องเที่ยว เพิ่มขีดความสามารถในการแข่งขัน ต่อยอดการพัฒนาศักยภาพ และโอกาสอุตสาหกรรมการท่องเที่ยวไทย เพิ่มรายได้จากการท่องเที่ยวเพื่อกระตุ้นเศรษฐกิจของประเทศ
โฆษกประจําสํานักนายกรัฐมนตรีกล่าวว่า กระทรวงท่องเที่ยวและกีฬาเห็นชอบในหลักการให้ใช้จ่ายงบประมาณ รายการเงินสํารองจ่ายเพื่อกรณีฉุกเฉินหรือจําเป็น วงเงิน 50 ล้านบาท ในการดําเนินโครงการช่วยเหลือนักท่องเที่ยว กรณีประสบเหตุในประเทศไทย ทั้งในกรณีเกิดอุบัติเหตุ อาชญากรรม และภัยด้านอื่น ๆ ระหว่างวันที่ 1 มกราคม – วันที่ 31 สิงหาคม 2567 โดยในกรณีเสียชีวิตจะได้รับค่าชดเชยไม่เกิน 1,000,000 บาทต่อราย กรณีเข้ารับการรักษาในโรงพยาบาลรัฐหรือเอกชน จะได้รับค่ารักษาพยาบาลจ่ายตามจริงไม่เกิน 500,000 บาทต่อราย และกรณีสูญเสียอวัยวะถาวร สูญเสียดวงตา และทุพพลภาพถาวร จะได้รับค่าชดเชยแบบเหมาจ่ายเป็นจํานวนเงิน 300,000 บาทต่อราย
นอกจากนี้ กระทรวงการท่องเที่ยวและกีฬาได้สร้างระบบ Thailand Traveller Safety (TTS) เพื่ออํานวยความสะดวกแก่นักท่องเที่ยวต่างชาติในการลงทะเบียนออนไลน์ก่อนการเดินทางเข้าประเทศไทย เพื่อคัดกรองนักท่องเที่ยวที่มีสิทธิขอรับการช่วยเหลือเยียวยาในเบื้องต้น โดยกระทรวงการท่องเที่ยวและกีฬา กองบัญชาการตํารวจท่องเที่ยว และสถาบันการแพทย์ฉุกเฉินแห่งชาติ สามารถเข้าถึงข้อมูลและตรวจสอบสิทธิได้ ทั้งนี้ ผู้มีสิทธิขอรับการช่วยเหลือเยียวยาจะครอบคลุมเฉพาะนักท่องเที่ยวต่างชาติที่มีวัตถุประสงค์เพื่อการท่องเที่ยว และประสบเหตุที่ไม่ได้เกิดจากความประมาท เจตนากระทําผิดกฎหมาย หรือมีพฤติการณ์ที่เสี่ยงให้เกิดเหตุ
“นายกรัฐมนตรีต้องการยกระดับ เพิ่มมาตรฐาน สร้างความอบอุ่นใจด้านความปลอดภัยให้แก่นักท่องเที่ยวต่างชาติ ซึ่งรวมถึงสั่งการให้ทุกหน่วยงานที่เกี่ยวข้อง ยกระดับการดูแลด้านความปลอดภัย โดย “เมืองไทยปลอดภัย” ผ่านโครงการ “ช่วยเหลือเยียวยานักท่องเที่ยวชาวต่างชาติที่บาดเจ็บและเสียชีวิต” เกิดขึ้นด้วยความตระหนักถึงประโยชน์สูงสุดของนักท่องเที่ยวหากประสบเหตุบาดเจ็บหรือเสียชีวิตในประเทศไทย และความมุ่งมั่นในการขับเคลื่อนให้ประเทศไทยเป็นแหล่งท่องเที่ยวคุณภาพชั้นนําของโลก มีมาตรฐานเป็นที่ยอมรับในระดับสากล” นายชัย กล่าว
รัฐบาลไทย-ข่าวทำเนียบรัฐบาล-ผู้ตรวจฯ มหาดไทย ลงพื้นที่เร่งรัดงานกลุ่มจังหวัดนครชัยบุรินทร์ 4 จังหวัดภาคอีสาน เน้นย้ำ ให้เดินหน้าตามแผนปฏิบัติงาน 11 ข้อตามนโยบายของ “อนุทิน” เพื่อบำบัดทุกข์บำรุงสุขให้ประชาชน
วันพฤหัสบดีที่ 22 กุมภาพันธ์ 2567
22/02/2567
ผู้ตรวจฯ มหาดไทย ลงพื้นที่เร่งรัดงานกลุ่มจังหวัดนครชัยบุรินทร์ 4 จังหวัดภาคอีสาน เน้นย้ํา ให้เดินหน้าตามแผนปฏิบัติงาน 11 ข้อตามนโยบายของ “อนุทิน” เพื่อบําบัดทุกข์บํารุงสุขให้ประชาชน
ผู้ตรวจฯ มหาดไทย ลงพื้นที่เร่งรัดงานกลุ่มจังหวัดนครชัยบุรินทร์ 4 จังหวัดภาคอีสาน เน้นย้ํา ให้เดินหน้าตามแผนปฏิบัติงาน 11 ข้อตามนโยบายของ “อนุทิน” เพื่อบําบัดทุกข์บํารุงสุขให้ประชาชนมีคุณภาพชีวิตที่ดีและมีความสุข
นายอังกูร ศีลาเทวากูล ผู้ตรวจราชการกระทรวงมหาดไทย เขตตรวจราชการที่ 7 และ 13 ลงพื้นที่ตรวจราชการ พร้อมด้วย น.ส.เมตตา สินยบุตร ผู้ตรวจราชการกรมการปกครอง นายคมกริช ชินชนะ ผู้ตรวจราชการกรมการพัฒนาชุมชน นายทวีศักดิ์ ทรงอยู่ ผู้ตรวจราชการกรมที่ดิน นายคูณ ควรกระโทก ผู้ตรวจราชการกรมป้องกันและบรรเทาสาธารณภัย พร้อมคณะ ลงพื้นที่ตรวจราชการ จ.สุรินทร์ ,ชัยภูมิ , บุรีรัมย์ และ นครราชสีมา ระหว่างวันที่ 20 – 22 กุมภาพันธ์ เพื่อติดตามงานตามภารกิจของรัฐบาลและกระทรวงมหาดไทย โดยมี ผู้ว่าราชการจังหวัด หัวหน้าส่วนราชการในสังกัดกระทรวงมหาดไทย และนายอําเภอ เข้าร่วมประชุมฯ โดยการตรวจราชการวันสุดท้ายได้เข้าหารือกับนายสยาม ศิริมงคล ผู้ว่าราชการจังหวัดนครราชสีมา ที่ศาลากลางจังหวัดนครราชสีมาด้วย
นายอังกูร เปิดเผยว่า การนําคณะตรวจราชการเป็นไปตามนโยบายของนายสุทธิพงษ์ จุลเจริญ ปลัดกระทรวงมหาดไทยที่ต้องการให้ผู้บริหารลงไปรับรู้ปัญหาในแต่ละพื้นที่ เนื่องจากข้าราชการของกระทรวงมหาดไทยทุกหน่วยงานต้องทํางานบริการประชาชนอย่างใกล้ชิด การให้ผู้ตรวจราชการลงไปในพื้นที่จะทําให้เชื่อมการทํางานอย่างไร้รอยต่อ เพื่อให้การบริการประชาชน “บําบัดทุกข์ บํารุงสุข” เป็นไปอย่างมีประสิทธิภาพ โดยเฉพาะปัญหาที่ประชาชนร้องเรียนผ่านศูนย์ดํารงธรรมจังหวัดจะได้นํามาสู่การแก้ปัญหา
นอกจากนั้น ได้ตรวจติดตาม การขับเคลื่อนหมู่บ้านยั่งยืน ตามโครงการหมู่บ้านยั่งยืน (Sustainable Village) เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา การตรวจติดตามโครงการพัฒนาศักยภาพศูนย์เรียนรู้การพัฒนาคุณภาพชีวิต ตามหลักทฤษฎีใหม่ ประยุกต์สู่ “โคก หนอง นา” การตรวจติดตามการแก้ไขปัญหาหนี้นอกระบบ ตามนโยบายของรัฐบาล การขับเคลื่อนธนาคารขยะ (Recyclable Waste Bank) และ การเตรียมการป้องกันและแก้ไขปัญหาภัยแล้ง ปี 2567
ทั้งนี้ ในแต่ละจังหวัดได้นําเสนอในประเด็นที่สําคัญ อาทิ จังหวัดชัยภูมินําเสนอ การเตรียมการพิธีพลีกรรมตักน้ํา พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 และ การดําเนินโครงการ/กิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
นายอังกูร กล่าวว่า ได้มีการแนะนําการทํางานโดยขอให้จังหวัดเชื่อมโยงขยายผลการพัฒนาพื้นที่ต้นแบบการพัฒนาคุณภาพชีวิตตามหลักฤษฏีใหม่ ประยุกต์สู่ “โคก หนอง นา” กับการดําเนินงานอําเภอบําบัดทุกข์ บํารุงสุข แบบบูรณาการอย่างยั่งยืน และการพัฒนาหมู่บ้านยั่งยืน รวมทั้งเน้นย้ําขอให้จังหวัดให้ความสําคัญกับการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ให้เป็นไปอย่างสมพระเกียรติ รวมทั้งการปฏิบัติงานตามนโยบายของนายอนุทิน ชาญวีรกูร รองนายกรัฐมนตรีและรมว.มหาดไทย 11 ข้อ เพื่อบําบัดทุกข์บํารุงสุขให้กับประชาชนในพื้นที่มีคุณภาพชีวิตที่ดีและมีความสุข
รัฐบาลไทย-ข่าวทำเนียบรัฐบาล-บสย. จัดงานวันสถาปนา ก้าวสู่ปีที่ 33 จากที่สุด ...สู่บริการใหม่
วันพฤหัสบดีที่ 22 กุมภาพันธ์ 2567
22/02/2567
บสย. จัดงานวันสถาปนา ก้าวสู่ปีที่ 33 จากที่สุด ...สู่บริการใหม่
บสย.  จัดงานวันสถาปนา 21 กุมภาพันธ์ 2567 ครบรอบการดําเนินงาน “บสย. ก้าวสู่ปีที่ 33” ภายใต้แนวคิด จากที่สุด ... สู่บริการใหม่ ณ ศูนย์การเรียนรู้ TCG Learning Center ชั้น 2 อาคารชาญอิสสระทาวเวอร์ 2 ถนนเพชรบุรีตัดใหม่ กรุงเทพ
บรรษัทประกันสินเชื่ออุตสาหกรรมขนาดย่อม (บสย.) จัดงานวันสถาปนา 21 กุมภาพันธ์ 2567 ครบรอบการดําเนินงาน “บสย. ก้าวสู่ปีที่ 33” ภายใต้แนวคิด จากที่สุด ... สู่บริการใหม่ โดยได้รับเกียรติจาก นายสุพัฒน์ เมธีวรพจน์ ประธานกรรมการ บสย. นายชุมพล สุวรรณกิจบริหาร รองผู้อํานวยการสํานักงานเศรษฐกิจการคลัง กระทรวงการคลัง นายสนั่น อังอุบลกุล ประธานหอการค้าไทย และสภาหอการค้าแห่งประเทศไทย นายปิยะบุตร ชลวิจารณ์ ประธานอํานวยการ สถาบันคีนันแห่งเอเซีย นายกอบศักดิ์ ดวงดี เลขาธิการสมาคมธนาคารไทย นายอภิชิต ประสพรัตน์ รองประธานสภาอุตสาหกรรมแห่งประเทศไทย นายแสงชัย ธีรกุลวาณิช ประธานสมาพันธ์เอสเอ็มอีไทย ร่วมแสดงความยินดีกับ นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และคณะผู้บริหาร บสย. โดยมี สถาบันการเงินเฉพาะกิจของรัฐ (SFIs) ธนาคารพาณิชย์ กรมสรรพากร กรมสรรพสามิต ธนาคารแห่งประเทศไทย สภาอุตสาหกรรมแห่งประเทศไทย ตลาดหลักทรัพย์แห่งประเทศไทย และหน่วยงานต่าง ๆ ร่วมแสดงความยินดี ณ ศูนย์การเรียนรู้ TCG Learning Center ชั้น 2 อาคารชาญอิสสระทาวเวอร์ 2 ถนนเพชรบุรีตัดใหม่ กรุงเทพ
กิจกรรมสําคัญในปีนี้ประกอบด้วย พิธีเจริญพระพุทธมนต์ ถวายภัตตาหารเพลพระภิกษุสงฆ์จํานวน 9 รูป จากวัดพระราม 9 กาญจนาภิเษก และพระธรรมเทศนา โดยพระราชญาณกวี (ปิยโสภณ) ผู้ช่วยเจ้าอาวาสวัดพระราม 9 กาญจนาภิเษก และไหว้ศาลพระภูมิเพื่อความเป็นสิริมงคล ภายในงานจัดให้มีกิจกรรมนวดเพื่อสุขภาพ คอ บ่า ไหล่ โดย บสย. ร่วมกับ กรมราชทัณฑ์ ภายใต้โครงการ CSR สร้างอาชีพ ส่งเสริมและพัฒนาทักษะด้านอาชีพผู้ต้องขังที่กําลังพ้นโทษ โดยเปิดให้แขกผู้มีเกียรติและพนักงาน ได้ร่วมบริจาคเงินให้กับมูลนิธิออทิสติกไทย เพื่อเป็นการส่งเสริมคุณภาพชีวิตเด็กออทิสติก ด้วยศิลปะบําบัด ต่อยอดอาชีพ ผู้บริจาคจะได้รับผลิตภัณฑ์คอลเล็กชัน “บสย. x อาร์ต สตอรี่” ผลงานการวาดของศิลปินอารมณ์ดี น้องออกัสที่ได้ออกแบบลวดลายพิเศษสําหรับ บสย. โดยเฉพาะ เพื่อให้ บสย. นําไปผลิตเป็นของที่ระลึกสุดน่ารัก ได้แก่ สมุดโน้ต กระเป๋าผ้า และกระบอกน้ํา
สําหรับในงานวันสถาปนา บสย. ครั้งนี้ได้รับเงินบริจาคสมทบทุนเข้ามูลนิธิรวมทั้งสิ้น 300,000 บาท แบ่งเป็นยอดบริจาคจากหน่วยงานที่มาร่วมแสดงความยินดี 221,000 บาท และ ยอดบริจาคจากการจําหน่ายสินค้า 79,000 บาท ซึ่ง บสย. ได้มอบเงินบริจาคทั้งหมดให้มูลนิธิออทิสติกไทยเพื่อใช้ประโยชน์ต่อไป
รัฐบาลไทย-ข่าวทำเนียบรัฐบาล-ผู้ตรวจราชการฯ เอกนิติ ลงพื้นที่กาฬสินธุ์ตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
วันพฤหัสบดีที่ 22 กุมภาพันธ์ 2567
22/02/2567
ผู้ตรวจราชการฯ เอกนิติ ลงพื้นที่กาฬสินธุ์ตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
ผู้ตรวจราชการฯ เอกนิติ ลงพื้นที่กาฬสินธุ์ตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” ใน 4 มิติ เร่งสร้างและพัฒนาเครือข่ายอุตสาหกรรมรักษ์สิ่งแวดล้อมเพื่อให้เกิดความยั่งยืนในการพัฒนาอุตสาหกรรม
วันที่ 20 กุมภาพันธ์ 2567 เวลา 09.00 น. นายเอกนิติ รมยานนท์ ผู้ตรวจราชการกระทรวงอุตสาหกรรม ลงพื้นที่กาฬสินธุ์ตรวจราชการกรณีปกติ โดยมี นายวศิน ศุภพิสุทธิ์ อุตสาหกรรมจังหวัดกาฬสินธุ์ และเจ้าหน้าที่ เข้าร่วมรับการตรวจราชการพร้อมรายงานผลการดําเนินงานตามประเด็นการตรวจราชการ การตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญ โดยผู้ตรวจราชการฯ เอกนิติ ได้มอบนโยบายให้เจ้าหน้าที่ดําเนินงานตามนโยบาย MIND ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม. รวมทั้งต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ ได้ตรวจสํานักงานในส่วนของอาคารสํานักงานและบ้านพักเจ้าหน้าที่ พร้อมทั้งได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอี ประชุมคณะทำงาน เตรียมพร้อมเข้าเป็นภาคีอนุสัญญา ECC
วันพฤหัสบดีที่ 22 กุมภาพันธ์ 2567
ดีอี ประชุมคณะทํางาน เตรียมพร้อมเข้าเป็นภาคีอนุสัญญา ECC
ดีอี ประชุมคณะทํางาน เตรียมพร้อมเข้าเป็นภาคีอนุสัญญา ECC
วันนี้ (22 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะทํางานเพื่อเตรียมความพร้อมในการเข้าเป็นภาคีอนุสัญญาสหประชาชาติว่าด้วยการใช้การติดต่อสื่อสารอิเล็กทรอนิกส์ในสัญญาระหว่างประเทศ (United Nations Convention on the Use of Electronic Communications in international Contracts (New York, 2005)) ครั้งที่ 1/2567 โดยมี นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลฯ, ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ (ETDA) และคณะทํางาน พร้อมด้วยหน่วยงานที่เกี่ยวข้องภายใต้คณะทํางาน ได้แก่ กระทรวงการต่างประเทศ กระทรวงพาณิชย์ กระทรวงการคลัง สํานักงานคณะกรรมการพัฒนาระบบราชการ สํานักงานคณะกรรมการกฤษฎีกา สํานักงานอัยการสูงสุด สภาทนายความ ในพระบรมราชูปถัมภ์ และคณะกรรมการร่วมภาคเอกชน 3 สถาบัน เข้าร่วมการประชุมฯ ในรูปแบบผสม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
--------------------------------
รัฐบาลไทย-ข่าวทำเนียบรัฐบาล-​นายกฯ ย้ำ การบุกรุกป่าอุทยานฯ ไม่ว่าจำนวนกี่ไร่ ทุกอย่างต้องเป็นไปตามกฎหมาย
วันพฤหัสบดีที่ 22 กุมภาพันธ์ 2567
22/02/2567
​นายกฯ ย้ํา การบุกรุกป่าอุทยานฯ ไม่ว่าจํานวนกี่ไร่ ทุกอย่างต้องเป็นไปตามกฎหมาย
​นายกฯ ย้ํา การบุกรุกป่าอุทยานฯ ไม่ว่าจํานวนกี่ไร่ ทุกอย่างต้องเป็นไปตามกฎหมาย
วันนี้ (22 กุมภาพันธ์ 2567) เวลา 11.00 น. ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงกรณีความคืบหน้าการแก้ปัญหาข้อพิพาทพื้นที่ทับซ้อนระหว่าง ส.ป.ก. และกรมอุทยานฯ ภายหลังที่เมื่อวานนี้ได้เรียกหน่วยงานที่เกี่ยวข้องเข้ามาหารือที่ทําเนียบรัฐบาลว่า ได้มีการพูดคุยไปแล้ว และเมื่อวานก็มีการแถลงข่าวไปเรียบร้อยแล้ว ซึ่งก็เป็นไปตามกฎเกณฑ์ที่พูดไว้
ส่วนกรณีที่นายชัยวัฒน์ ลิ้มลิขิตอักษร ผู้อํานวยการสํานักอุทยานแห่งชาติ ที่ออกมาเปิดเผยว่ามีการบุกรุกพื้นที่อุทยานฯกว่า 1.5 แสนไร่นั้น นายกรัฐมนตรียืนยันว่า จะเป็นจํานวนเท่าไหร่ก็ตาม ทุกอย่างต้องเป็นไปตามกระบวนการทางกฎหมาย และเป็นไปตามแนวทางที่ได้หารือเมื่อวานนี้ เพราะการพูดคุยเมื่อวานนี้ก็ดีอยู่แล้ว